HABEEB
రాజ్‌కోట్‌ టెస్టుతో అరంగేట్రం చేసిన హబీబ్‌
రాజ్‌కోట్‌: టీమిండియా,ఇంగ్లండ్‌ జట్ల మధ్య జరుగుతున్న తొలి టెస్టు మ్యాచ్‌లో భారత సంతతికి చెందిన 19 సంవత్సరాల బ్యాట్స్‌మెన్‌ హబీబ్‌ హమీద్‌ అంతర్జాతీయ టెస్టు క్రికెట్‌లోకి అరంగేట్రం చేశాడు.ఇంగ్లండ్‌ తరుపున అంతర్జాతీయ టెస్టు క్రికెట్‌లోకి అరంగేట్రం చేసిన అత్యంత పిన్న వయస్కుడు హబీబ్‌ హమీదే కావడం విశేషం.ఇక ప్రపంచ వ్యాప్తంగా చూస్తే అయిదవ పిన్న వయస్కుడు హబీబ్‌ వయసు 19 సంవత్సరాల 297 రోజులు.గుజరాత్‌కు చెందిన హబీబ్‌ కుటుంబం ఇంగ్లండ్‌లోని మాంచెస్టర్‌లో నివాసం ఉంటున్నారు.హబీబ్‌ హమీద్‌ సోదరుడు సుమాన్‌ గత వారమే రాజ్‌కోట్‌కు చెందిన అమ్మా యిని వివాహం చేసుకున్నాడు.ఇంగ్లండ్‌ కౌంటీలో హబీబ్‌ హమీద్‌ లాంగేర్‌కు ప్రాతినిథ్యం వహిస్తున్నాడు.ఇంగ్లండ్‌ క్రికెట్‌ లెజెండ్‌ జెప్రీ బా§్‌ుకాట్‌ ఆటతీరుని హబీబ్‌ హమీద్‌ ఆటతీరు పోలి ఉండటంతో జట్టులోని సహచర ఆటగాళ్లంతా హబీబ్‌ను బేబీ బా§్‌ుకాట్‌ అని పిలు స్తుంటారు.ఇటీవల బంగ్లాదేశ్‌తో ముగిసిన టెస్టు సిరీస్‌లో హబీబ్‌ చోటు దక్కించుకున్నా తుది జట్టులో మాత్రం స్థానం లభించలేదు. దీంతో బంగ్లాదేశ్‌ టెస్టు సిరీస్‌లో హబీబ్‌ ఆడలేదు.బంగ్లాదేశ్‌తో జరిగిన తొలి టెస్టులో ఇంగ్లండ్‌ ఆటగాడు బెన్‌ డకెట్‌ అంతర్జాతీయ టెస్టు క్రికెట్‌లో అరంగేట్రం చేశాడు.హబీబ్‌ అంతర్జాతీయ టెస్టు క్రికెట్‌ సందర్భంగా లాంగ్ష్తె క్లబ్‌ హబీబ్‌ నుద్దేశించి ట్విటర్‌ల పోస్టు చేసింది.కాగా రాజ్‌కోట్‌ వేదికగా జరుగుతున్న తొలి టెస్టులో హబీబ్‌ 31 పరుగుల వ్యక్తిగత స్కోరు వద్ద అశ్విన్‌ బౌలింగ్‌లో ఎల్‌బిడబ్ల్యూగా వెనుదిరిగాడు.టాస్‌ గెలిచిన ఇంగ్లాండ్‌ బ్యాటింగ్‌ ఎంచుకుంది.టెస్టు క్రికెట్‌లో చాలారోజుల తరువాత టీమిండియా టాస్‌లో ఓడిపో యింది. రాజ్‌కోట్‌ స్టేడియం తొలిసారి టెస్టు మ్యాచ్‌కు ఆతిథ్యం ఇస్తుంది. ========
పోలార్డ్‌కు విండీస్‌ బోర్డు షాక్‌ న్యూఢిల్లీ: జీతభత్యాల విషయంలో గతంలో వెస్టిండీస్‌ క్రికెట్‌ బోర్డు(డబ్లూఐసిబి)కి ఆటగాళ్లకు మధ్య విభేదాలు చోటు చేసుకున్న సంగతి తెలిసిందే.అంతేకాదు బోర్డు మాట విన్న ఆటగాళ్లకు పెద్దపీట వేసి,కీలకమైన ఆటగాళ్లను పక్కన పెట్టిన సంగతి తెలిసిందే.అయితే తాజాగా వెస్టిండీస్‌ క్రికెట్‌ బోర్డు మరో వివాదంలో తలదూర్చింది.వెస్టిండీస్‌కు చెందిన క్రికెటర్లు విదేశీ లీగ్‌లు ఆడితే అందులో 20 శాతం సొమ్ము ను తమక చెల్లించాలని వెస్టిండీస్‌ బోర్డు కొత్త నిబంధనను విధించింది.వెస్టిండీస్‌కు చెందిన ఆటగాడు తమ దేశానికి బయట జరిగే టి20టోర్నమెంట్‌ అందులోని 20 శాతం సొమ్మును బోర్డుకు చెల్లించాలంటూ నిబంధన పెట్టింది.అలా అయితేనే నో అబ్జేక్షన్‌ సర్టిఫికెట్‌ ఇస్తామని స్పష్టం చేసింది.కాగా తాజా నిర్ణయంతో దక్షిణాఫ్రికా టి20 లీగ్‌ రామ్‌ స్లామ్‌లో ఆడేందుకు గాను రెండేళ్ల పాటు ఒప్పందం కుదుర్చుకున్న పోలార్డ్‌ ఈ టోర్నీలో పాల్గొనడం అనుమానంగా మారింది.ఈ మేరకు పోలార్డ్‌కు వెస్టిండీస్‌ క్రికెట్‌ బోర్డు ఈమెయిల్‌లో స్పష్టం చేసింది.అంతేకాదు వెస్టిండీస్‌ జాతీయ జట్టులో ఉన్న ఆటగాళ్లు ఎవరైనా విదేశీ లీగ్‌లో ఆడటానికి వెళ్లి ముందు 20 శాతం ఫీజును చెల్లించడానికి అంగీకరించి నో అబ్జెక్షన్‌ సర్టిపికెట్‌ తీసుకోవాలని అందులో పేర్కొంది.దీంతో త్వరలో దక్షిణాఫ్రికాలో జరిగే ఆ లీగ్‌లో పోలార్డ్‌ పాల్గొనే అవకాశాలు కనిపించడం లేదు.